CELEX: 62017CA0118
Language: sl
Date: 2019-03-14 00:00:00
Title: Zadeva C-118/17: Sodba Sodišča (tretji senat) z dne 14. marca 2019 (predlog za sprejetje predhodne odločbe Budai Központi Kerületi Bíróság – Madžarska) – Zsuzsanna Dunai/ERSTE Bank Hungary Zrt (Predhodno odločanje — Varstvo potrošnikov — Nepošteni pogoji v potrošniških pogodbah — Direktiva 93/13/EGS — Člen 1(2) — Člen 6(1) — Kreditna pogodba v tuji valuti — Tečajna razlika — Nadomestitev nepoštenega pogoja, ki je bil razglašen za ničen, z zakonsko določbo — Valutno tveganje — Nadaljnji obstoj pogodbe po odpravi nepoštenega pogoja — Nacionalni sistem enotne razlage prava)

6.5.2019   
            
            
               SL
            
            
               Uradni list Evropske unije
            
            
               C 155/2
            
         
      Sodba Sodišča (tretji senat) z dne 14. marca 2019 (predlog za sprejetje predhodne odločbe Budai Központi Kerületi Bíróság – Madžarska) – Zsuzsanna Dunai/ERSTE Bank Hungary Zrt
      (Zadeva C-118/17) (1)
      
      (Predhodno odločanje - Varstvo potrošnikov - Nepošteni pogoji v potrošniških pogodbah - Direktiva 93/13/EGS - Člen 1(2) - Člen 6(1) - Kreditna pogodba v tuji valuti - Tečajna razlika - Nadomestitev nepoštenega pogoja, ki je bil razglašen za ničen, z zakonsko določbo - Valutno tveganje - Nadaljnji obstoj pogodbe po odpravi nepoštenega pogoja - Nacionalni sistem enotne razlage prava)
      (2019/C 155/02)
      Jezik postopka: madžarščina
      
         Predložitveno sodišče
      
      Budai Központi Kerületi Bíróság
      
         Stranki v postopku v glavni stvari
      
      
         Vložnica ugovora: Zsuzsanna Dunai
      
         Nasprotna stranka v postopku z ugovorom: ERSTE Bank Hungary Zrt
      
         Izrek
      
      
                  1.
               
               
                  Člen 6(1) Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah je treba razlagati tako, da:
                  
                              —
                           
                           
                              ne nasprotuje nacionalni zakonodaji, ki sodišču, ki mu je zadeva predložena, preprečuje, da ugodi predlogu za ugotovitev ničnosti kreditne pogodbe, ki temelji na nepoštenosti pogoja v zvezi s tečajno razliko, kot je ta iz postopka v glavni stvari, če ugotovitev nepoštenosti takega pogoja omogoča vzpostavitev pravnega in dejanskega položaja, v katerem bi bil potrošnik, če ne bi bilo tega nepoštenega pogoja, in
                           
                        
                              —
                           
                           
                              nasprotuje nacionalni zakonodaji, ki v okoliščinah, kot so v postopku v glavni stvari, sodišču, ki mu je zadeva predložena, preprečuje, da ugodi predlogu za ugotovitev ničnosti kreditne pogodbe, ki temelji na nepoštenosti pogoja v zvezi z valutnim tveganjem, če se ugotovi, da je ta pogoj nepošten in da pogodba ne more obstajati brez tega pogoja.
                           
                        
            
                  2.
               
               
                  Direktiva 93/13 v povezavi s členom 47 Listine Evropske unije o temeljnih pravicah ne nasprotuje temu, da vrhovno sodišče države članice v interesu enotne razlage prava sprejme zavezujoče odločbe glede podrobnih pravil izvajanja te direktive, če te odločbe pristojnemu sodišču ne preprečujejo niti tega, da zagotovi polni učinek določb te direktive in da potrošniku zagotovi učinkovito pravno sredstvo za varstvo pravic, ki bi iz nje zanj lahko izhajale, niti tega, da v zvezi s tem Sodišču predloži predlog za sprejetje predhodne odločbe, kar pa mora preveriti predložitveno sodišče.
               
            
         (1)  UL C 221, 10.7.2017.